Diari Oficial de la Generalitat Valenciana


Sumari del DOGV 8386, del 19-09-2018 (2018/8578)

RESOLUCIÓ de 13 de setembre de 2018, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les subvencions per al desenvolupament de programes que fomenten la igualtat entre dones i homes i/o l'associacionisme de dones, a la Comunitat Valenciana, en l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8386

Data del DOGV
:   19-09-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8578


Data del document
:   13-09-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 13 de setembre de 2018, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les subvencions per al desenvolupament de programes que fomenten la igualtat entre dones i homes i/o l'associacionisme de dones, a la Comunitat Valenciana, en l'exercici 2018. [2018/8578]  
  
Mitjançant la Resolució de 26 de desembre de 2017 (DOGV 8204, 03.01.2018), de la Vicepresidència i Conselleria d'Igualtat i Polítiques Inclusives, es van convocar ajudes, dirigides a entitats sense ànim de lucre, per al desenvolupament de programes que fomenten la igualtat entre dones i homes i/o l'associacionisme de dones, a la Comunitat Valenciana, en l'exercici 2018.  
La comissió de valoració, constituïda de conformitat amb el que estableix l'article 7 de l'Ordre 14/2016, de 5 de juliol, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores que regiran el procediment de concessió d'ajudes econòmiques destinades a entitats sense ànim de lucre per al desenvolupament de programes que fomenten la igualtat entre dones i homes i/o l'associacionisme de dones, a la Comunitat Valenciana, es va reunir els dies 11 i 19 de juny de 2018 i va elevar proposta de resolució a la directora general conforme al contingut de l'acta subscrita per totes les persones integrants de la comissió.  
L'article 7.3 de les bases reguladores d'aquestes subvencions delega en la persona titular de la direcció general amb competències en dones i igualtat de gènere la resolució de les sol·licituds presentades, per això, fent ús de la facultat conferida, i amb càrrec a la partida pressupostària 16.02.01, programa 323.10, Igualtat de gènere, de la Llei 22/2017, de 29 de desembre, de pressupostos de la Generalitat per a l'exercici 2018, resolc:  
  
Primer  
Acceptar la proposta de resolució de la comissió d'avaluació en els seus termes.  
  
Segon  
1. Sol·licituds excloses.  
Excloure de la convocatòria, i per tant els seus projectes del procés de valoració, les sol·licituds de les entitats que a continuació s'indiquen, pels motius següents:  
  
a) Sol·licituds no presentades per via electrònica segons el que estableix el resolc 5.2 de la convocatòria.  
  
Entitat NIF Província  
Asociación de Mujeres Construyendo Igualdad M38189319 Alacant  
Associació Elles Dones E61344501 València  
La Tetera, Espai de Dones U98925089 València  
  
  
  
b) Sol·licitud duplicada: és idèntica a una altra sol·licitud que ha sigut valorada, i el resolc tercer de la convocatòria, estableix «que cada entitat podrà presentar una única sol·licitud per programa».  
c) Sol·licitud exclosa per renúncia expressa de l'entitat sol·licitant.  
  
d) Sol·licituds no esmenades després del corresponent requeriment, respecte a què es declara el seu desestiment i arxivament.  
  
EXPEDIENT NIF ENTITAT  
BSASOC/2018/31/03 L04709189 AFA MARINA BAIXA  
BSASOC/2018/1/46 D42035494 ASOCIACIÓN INTEGRA-2 MUNDO  
  
  
  
e) Les entitats no tenen entre els seus fins la promoció i foment de la igualtat d'oportunitats entre dones i homes.  
2. Projectes no subvencionats.  
  
No subvencionar els projectes de les entitats que s'indiquen a continuació, per no haver aconseguit els 55 punts, puntuació mínima exigida en el resolc 10.4 de la convocatòria.  
3. Projectes subvencionats.  
Concedir una subvenció als projectes de les entitats que s'indiquen a continuació, per l'import total de 370.399,26 euros, d'acord amb la consignació pressupostària de 370.399,26 euros existent en el capítol IV, la línia de subvenció S5150.  
Tercer  
El règim de pagaments de les ajudes es realitzarà d'acord amb el règim general establit en l'article 171 de la Llei 1/2015, d'hisenda pública, del sector públic instrumental i de subvencions, i de conformitat amb les bases reguladores en els termes següents:  
a) El 30 % es lliurarà immediatament una vegada concedida l'ajuda.  
b) La resta es lliurarà després de la justificació per l'entitat de la realització de la totalitat del programa subvencionat.  
  
Quart  
L'entitat beneficiària està obligada, com estableixen les bases reguladores, a fer constar en les publicacions i material de difusió del programa la col·laboració de la Vicepresidència i Conselleria d'Igualtat i Polítiques Inclusives. A fi d'assegurar el correcte ús dels logotips oficials, ha de sol·licitar prèviament l'oportuna autorització.  
  
  
Cinqué  
Les entitats beneficiàries presentaran la justificació del projecte subvencionat davant de la direcció territorial competent per a la seua instrucció. Aquesta justificació s'ha de fer de la forma i en els terminis establits en el resolc dotze de la convocatòria.  
  
Sisé  
Contra aquesta resolució, que posa fi a la via administrativa, es podrà interposar potestativament recurs de reposició davant de la consellera d'Igualtat i Polítiques Inclusives en el termini d'un mes, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l??endemà de la seua publicació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que s'hi puga interposar qualsevol altre que s'estime procedent.  
  
València, 13 de setembre de 2018.- La vicepresidenta del Consell i consellera d'Igualtat i Polítiques Inclusives, p. d., la directora general de l'Institut Valencià de les Dones i per la Igualtat de Gènere: Maria Such i Palomares.